
REFERAT

privind atribuirea directa prin contract de concesiune către S.C.  DRUMURI MUNICIPALE TIMIŞOARA S.A.  a unei suprafeţe de teren în vederea amenajării unei parcări supraterane

După anul 1990, numărul vehiculelor a crescut foarte mult, iar parcarea a devenit a problema foarte mare pentru fiecare posesor de vehicul, în particular în centrul oraşului. De asemenea, exista străzi şi intersecţii care pe perioada zilei sunt foarte aglomerate şi practic blocate.

În general, circulaţia este foarte dificila în Municipiul Timişoara la orele de vârf, dar începe sa devina dificilă şi în afara orelor de vârf. De asemenea, datorita traficului nivelul poluării este mare şi în multe zone ale oraşului, noxele depăşesc limitele permise.

Datorită numărului mare de autovehicule din Municipiul Timişoara sau aflate în tranzit, ca urmare a numeroaselor sesizări din partea cetăţenilor, care datorita lipsei locurilor de parcare ajung să parcheze pe locuri interzise, spaţii verzi, trotuare, încurcând şi traficul pietonal s-a constatat o tot mai mare nevoie a creării de locuri de parcare.

Pentru rezolvarea problemei spaţiilor pentru parcare şi a modului de reglementare a staţionării  în aceste spaţii, Municipiul Timişoara a comandat un studiu menit să promoveze realizarea şi implementarea unui master plan al parcărilor publice, care va fi integrat în PUG-ul municipiului. Studiul conţine printre altele o listă cu potenţialele locaţii pentru construcţia de parcări publice colective subterane/supraterane şi terane.

Potrivit acestui studiu deficitul de spaţii de parcare se manifesta cel mai acut în zona centrală a oraşului unde sunt concentrate majoritatea intereselor generatoare de trafic, în zonele comerciale şi în cartierele de blocuri cu densitate mare de populaţie.

În zonele centrale şi comerciale deficitul se constată mai acut pe timpul programului de lucru şi  este legat de numărul mare de staţionări “ocazionale” generate de deplasările  în scop profesional, administrativ, sănătate, servicii şi comerţ.

Deficientele de mai sus au ca efect îngreunarea circulaţiei (auto, pietonale şi de biciclişti), creşterea riscului de accidente mai ales pentru pietoni şi biciclişti, creşterea gradului de poluare fonică şi chimica şi nu în ultimul rând generează un aspect urban dezagreabil.

Remedierea/îmbunătăţirea situaţiei prezentate poate fi atinsă doar prin demersuri corelate în cele trei direcţii (OBIECTIVE), şi anume:

a) Dezvoltarea infrastructurii destinate parcării publice, în special al parcărilor colective în structuri multietajate;

b) Reglementarea staţionării vehiculelor pe întregul domeniu public;

c) Organizarea şi exploatarea spatiilor destinate staţionării/parcării  de pe întreg domeniu public;
În vederea realizării unei parcări supraterane a fost identificat terenul din Piata Foch Ferdinand, delimitata la sud si sud- est de Parcul Civic si Ceasul Florar, la nord de Magazinul “ Bega”, la vest de str. Telbisz, identificat prin CF nr. 420077/6 (număr provizoriu)  în suprafaţă de 1852 mp. 
Realizarea locurilor de parcare în locaţia mai sus menţionată ar conduce la:
• mărirea  numărului locurilor de parcare şi accesibilitate la spatiile de parcare în general şi pentru persoanele cu handicap în particular;

• reducerea perioadei de parcare a vehiculelor în centrul oraşului şi pe străzi;
• asigurarea parcajelor si îmbunătăţirea serviciilor de parcare;
• îmbunătăţirea fluxului circulaţiei, prin reducerea zonelor de aglomeraţie;
• ar conduce la străzi mai sigure pentru pietoni, biciclişti, motociclişti şi şoferi;

• ar facilita îmbunătăţirea accesului pentru vehiculele de urgenţă şi transport public;

• ar avea efect, direct sau indirect, asupra calităţii vieţii pentru rezidenţi şi asupra calităţii mediului prin reducerea poluării.

• ar avea efect asupra blocajelor în circulaţie, prin eliminarea lor. 

Pentru realizarea construcţiei se impune selectarea unui investitor, de către o comisie numită prin hotărârea consiliului local, care să susţină finanţarea şi realizarea obiectivului.
Potrivit art. 1 alin. (1) din Legea nr. 15/1990 privind reorganizarea unităţilor economice de stat ca regii autonome şi societăţi comerciale, unităţile economice de stat, indiferent de organul în subordinea căruia îşi desfăşoară activitatea, se organizează şi funcţionează, în conformitate cu dispoziţiile prezentei legi, sub forma de regii autonome sau societăţi comerciale.

    
De asemenea, potrivit art. 1 alin. (2) din Legea nr. 15/1990, unităţi economice, bunuri sau activităţi pot fi, după caz, concesionate sau închiriate cu respectarea prevederilor prezentei legi.

Potrivit art. 123 alin. (1) din Legea nr. 215/2001 privind administraţia publică locală, consiliile locale şi consiliile judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri ori la vânzarea bunurilor ce fac parte din domeniul privat, de interes local sau judeţean, în condiţiile legii.
Articolul 4 alin. (1) din Legea nr.  51/2006 privind serviciile comunitare de utilităţi publice, modificată şi completată, stipulează: sistemele de utilităţi publice sunt parte componentă a infrastructurii tehnico-edilitare a unităţilor administrativ-teritoriale, sunt bunuri de interes şi folosinţă publică şi aparţin, prin natura lor sau potrivit legii, domeniului public ori privat al unităţilor administrativ-teritoriale, fiind supuse regimului juridic al proprietăţii publice sau private a acestora, după caz.

Potrivit art. 25 alin  (3) şi (4) bunurile proprietate publică a unităţilor administrativ-teritoriale utilizate pentru furnizarea/prestarea serviciilor de utilităţi publice pot fi date în administrare sau pot fi concesionate operatorilor în conformitate cu prevederile legale. Bunurile proprietate privată a unităţilor administrativ-teritoriale utilizate pentru furnizarea/prestarea serviciilor de utilităţi publice pot fi date în administrare, concesionate sau trecute în proprietatea operatorilor, cu respectarea dispoziţiilor legale în vigoare”.

În conformitate cu prevederile art. 59 din OUG nr. 54/2006 privind regimul contractelor de concesiune de bunuri proprietate publica, bunurile proprietate publică pot fi concesionate prin atribuire directă companiilor naţionale, societăţilor naţionale sau societăţilor comerciale aflate în subordinea, sub autoritatea sau în coordonarea consiliilor locale, care au fost înfiinţate prin reorganizarea regiilor autonome şi care au ca obiect principal de activitate gestionarea, întreţinerea, repararea şi dezvoltarea respectivelor bunuri.
Prin Hotărârea Consiliului Local nr. 199/18.11.1997 s-a aprobat ca începând cu data de 1 ianuarie 1998 Regia Autonomă Drumuri Municipale să se reorganizeze prin transformare în societate comercială pe acţiuni sub denumirea S.C. DRUMURI MUNICIPALE S.A., având acţionar unic Consiliul Local al Municipiului Timişoara, cu sediul in Timişoara, str. ETERNITATII  nr. 45, este înregistrată la Registrul Comerţului  sub nr. J/35/3475/1994, Cod fiscal RO 3286536, având ca obiect principal de activitate conform cod CAEN -4211 Lucrări de construcţii a drumurilor si autostrăzilor.

Luând în considerare toate cele mai sus menţionate, precum şi adresa SC Drumuri Municipale Timişoara SA cu nr. 2294/02.04.2014, propunem spre aprobare următoarele:         
-  retragerea concesiunii asupra parcării din Piata Foch Ferdinand prevăzută în Anexa 1 la HCLMT nr. 204/04.04.2013, prin eliminarea poziţiei nr. 62.
- atribuirea directa, prin contract de concesiune, catre S.C. Drumuri Municipale Timişoara S.A., pe o perioada de 49 de ani, a suprafeţei de teren din Piata Foch Ferdinand, identificat prin CF nr. 420077/6 (număr provizoriu)  în suprafaţă de 1852 mp,  în vederea realizarii unei parcări supraterane.
- concesionarea terenurilor să se efectueaze în schimbul unei redevente în cuantum de 1% din veniturile rezultate din exploatarea parcării.

- aprobarea Caietului de sarcini privind selecţia partenerului de asociere şi negocierea contractului de asociere în participaţiune pentru realizarea şi exploatarea parcajului public din Piata Foch Ferdinand Timişoara, care devine anexă a Contractului de asociere.

- aprobarea contractului de asociere.
- numirea Comisiei pentru selectarea partenerului având următoarea componenţă:

      ● Preşedinte – Dan Diaconu – Viceprimar

      ● Membrii   -  Octavian Bulboacă – director general SC Drumuri Municipale Timişoara SA



      Marcela Fericel      - Director economic SC Drumuri Municipale Timişoara SA
      Ionel Ursu       - Şef Serviciu Administrare Parcări SC Drumuri Municipale Timişoara SA

     Florin Baias            - avocat SC Drumuri Municipale Timişoara SA

     ..........................      – Consilier Local 

     ..........................      – Consilier Local 

     ..........................      – Consilier Local 

     ..........................      – Consilier Local 

